ข้อบัญญัติองค์การบริหารส่วนตำบลโนนประดู่ข้อบัญญัติองค์การบริหารส่วนตำบลโนนประดู่เรื่องการขุดดิน ถมดิน และการขนย้ายดินพ.ศ. ๒๕๕๗[๑] โดยที่เป็นการสมควรตราข้อบัญญัติองค์การบริหารส่วนตำบลโนนประดู่ว่าด้วยการขุดดิน ถมดิน และการขนย้ายดินอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบมาตรา ๗ มาตรา ๘ มาตรา ๑๗ มาตรา ๑๘ และมาตรา ๒๖แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลโนนประดู่ โดยความเห็นชอบของสภาองค์การบริหารส่วนตำบลโนนประดู่และนายอำเภอสีดาจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโนนประดู่ เรื่อง การขุดดิน ถมดินและการขนย้ายดิน พ.ศ. ๒๕๕๗ ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลโนนประดู่ข้อ ๓ ให้ข้อบัญญัตินี้มีผลใช้บังคับเมื่อได้ประกาศ ณ ที่ทำการองค์การบริหารส่วนตำบลโนนประดู่ แล้วภายในเจ็ดวันข้อ ๔ ในข้อบัญญัตินี้ดิน หมายความรวมถึง หิน กรวดทราย และอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่าการกระทำแก่พื้นดิน เพื่อนำดินขึ้นจากพื้นดิน หรือทำให้พื้นดินเป็นบ่อบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดถมดิน หมายความว่า การกระทำใดๆ ต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดิน โดยการถมดินแผนผังบริเวณ หมายความว่าแผนที่แสดงสภาพของที่ดิน ที่ตั้ง และขอบเขตของที่ดินที่จะขุดดิน หรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดดิน ความลึกของบ่อดินที่จะขุดดินหรือความสูงของเนินดินที่จะถมดินความลาดเอียงบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่น วิธีป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินขนย้าย หมายความว่าการขนย้ายดินที่เกิดจากการขุดดินเจ้าพนักงานท้องถิ่นหมายความว่า นายกองค์การบริหารส่วนตำบลโนนประดู่ข้อ ๕ ห้ามผู้ใดทำการขุดดิน ขนย้ายหรือถมดินบริเวณเขตองค์การบริหารส่วนตำบลโนนประดู่ เว้นแต่จะได้รับใบอนุญาตจากเจ้าพนักงานท้องถิ่นขององค์การบริหารส่วนตำบลโนนประดู่แล้วข้อ ๖ การขุดดินและถมดินให้มีความสัมพันธ์ของความลาดเอียงของบ่อดินหรือเนินดินไม่น้อยกว่า ๑ ต่อ ๒ข้อ ๗ ผู้ใดที่จะถมดินต้องหาวิธีการป้องกันการพังทลายของดิน หรือสิ่งปลูกสร้างไม่ให้รบกวน หรือก่อเหตุเดือดร้อนแก่ที่ดินข้างเคียงข้อ ๘ ผู้ใดประสงค์จะทำการขุดดิน ขนย้ายหรือถมดิน ต้องกำหนดวิธีการให้ความคุ้มครอง และความปลอดภัยแก่คนงานและบุคคลภายนอกข้อ ๙ ผู้ใดประสงค์ที่จะขุดดินโดยมีความลึกจากระดับพื้นดินเกิน๓ เมตร หรือมีพื้นที่ปากบ่อดินเกิน ๑๐,๐๐๐ ตารางเมตรหรือความลึกหรือพื้นที่ตามที่เจ้าพนักงานท้องถิ่นประกาศกำหนดให้มาแจ้งต่อเจ้าพนักงานท้องถิ่นโดยทำตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลตามที่เจ้าพนักงานท้องถิ่นกำหนดข้อ ๑๐ การขุดบ่อน้ำใช้ที่มีพื้นที่ปากบ่อไม่เกิน๔ ตารางเมตร ผู้ขุดดินไม่ต้องแจ้งต่อเจ้าพนักงานท้องถิ่นข้อ ๑๑ การขุดดินโดยมีความลึกจากระดับพื้นดินไม่เกิน๓ เมตร เมื่อจะขุดดินใกล้แนวเขตที่ดินของบุคคลอื่น ในระยะน้อยกว่า ๒เท่าของความลึกของบ่อดินที่จะขุดดินผู้ขุดดินต้องจัดการป้องกันการพังทลายของดินตามวิสัยที่วิญญูชนควรกระทำข้อ ๑๒ ในการขุดดินถ้าพบโบราณวัตถุ ศิลปวัตถุ ซากดึกดำบรรพ์ หรือแร่ธาตุที่มีคุณค่าทางเศรษฐกิจหรือทางการศึกษาทางด้านธรณีวิทยา ให้ผู้ขุดดินหยุดขุดดินในบริเวณนั้นไว้ก่อนแล้วรายงาน ให้เจ้าพนักงานท้องถิ่นทราบภายใน ๒๔ วัน นับแต่วันที่พบและให้เจ้าพนักงานท้องถิ่นแจ้งให้กรมศิลปากร หรือกรมทรัพยากรธรณีวิทยาแล้วแต่กรณีทราบข้อ ๑๓ ผู้ใดประสงค์จะถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่เนินดินไม่เกิน ๒,๐๐๐ ตารางเมตรหรือพื้นที่ตามที่เจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อให้เกิดความเสียหายความเดือดร้อนแก่เจ้าของที่ดินที่อยู่ข้างเคียงหรือบุคคลอื่นการถมดินที่มีพื้นที่เกิน๒,๐๐๐ ตารางเมตรหรือมีพื้นที่เกินกว่าที่เจ้าพนักงานท้องถิ่นประกาศกำหนดนอกจากจะจัดให้มีรางระบายน้ำตามวรรคหนึ่งแล้วต้องมาแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดข้อ ๑๔ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดิน ขนย้าย หรือถมดินมีสิทธิร้องขอต่อเจ้าพนักงานท้องถิ่นให้หยุดการขุดดิน หรือถมดินนั้นได้ข้อ ๑๕ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินหรือถมดินนั้นได้ในระหว่างเวลาพระอาทิตย์ขึ้นจนถึงพระอาทิตย์ตกดินหรือในระหว่างเวลาทำการ และให้ผู้ขุดดินหรือผู้ถมดินหรือตัวแทน หรือเจ้าของที่ดิน อำนวยความสะดวกให้ตามสมควรข้อ ๑๖ ในกรณีที่พนักงานเจ้าหน้าที่เห็นว่าการขุดดิน ขนย้ายหรือการถมดินได้ก่อหรือกระทำให้เกิดความเสียหายต่อทรัพย์สินของบุคคลอื่นให้พนักงานเจ้าหน้าที่รายงานต่อเจ้าพนักงานท้องถิ่น ให้มีคำสั่งให้ผู้ขุดดินผู้ถมดิน หรือเจ้าของที่ดินหยุดการขุดดินหรือการถมดิน หรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือการถมดินนั้น แล้วแต่กรณีและให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้ข้อ ๑๗ ในกรณีที่มีเหตุฉุกเฉินให้พนักงานเจ้าหน้าที่มีคำสั่งเป็นหนังสือ ให้ผู้ขุดดินขนย้าย หรือถมดินหรือเจ้าของที่ดินหยุดการขุดดิน ขนย้าย หรือการถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือการถมดินนั้น ตามที่เห็นว่าจำเป็นได้ข้อ ๑๘ ผู้ขุดดินขนย้าย หรือถมดิน หรือเจ้าของที่ดิน ผู้ใดไม่พอใจคำสั่งของเจ้าพนักงานท้องถิ่นให้มีสิทธิอุทธรณ์คำสั่งดังกล่าวต่อผู้ว่าราชการจังหวัดได้ภายใน ๓๐ วันนับแต่วันที่ได้รับทราบคำสั่งนั้นข้อ ๑๙ ผู้ใดทำการขุดดินขนย้าย หรือถมดิน โดยไม่ปฏิบัติตามข้อบัญญัตินี้ให้ได้รับโทษตามบทกำหนดโทษแห่งพระราชบัญญัติการขุดดินและถมดินพ.ศ. ๒๕๔๓ข้อ ๒๐ ผู้ใดขุดดินหรือถมดินอันมีลักษณะที่ต้องแจ้งต่อเจ้าพนักงานท้องถิ่นตามข้อบัญญัตินี้ก่อนวันที่ข้อบัญญัตินี้มีผลใช้บังคับให้ดำเนินการตามข้อบัญญัตินี้ภายในสิบห้าวันนับแต่วันที่ข้อบัญญัตินี้มีผลบังคับข้อ ๒๑ ค่าธรรมเนียมและค่าใช้จ่ายในการขุดดินขนย้าย หรือการถมดิน ให้เป็นไปตามที่กำหนดในข้อบัญญัตินี้ข้อ ๒๒ ให้นายกองค์การบริหารส่วนตำบลโนนประดู่เป็นผู้รักษาการให้เป็นไปตามข้อบัญญัตินี้ประกาศณ วันที่ ๔ มิถุนายน พ.ศ. ๒๕๕๗ประยงค์เวชยันต์นายกองค์การบริหารส่วนตำบลโนนประดู่[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโนนประดู่เรื่อง การขุดดิน ถมดิน และการขนย้ายดิน พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๒ กันยายน๒๕๕๗กฤษดายุทธ/ผู้ตรวจ๒๒ กันยายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๙๘ ง/หน้า ๑๒๒/๑๘ กันยายน ๒๕๕๗